text:  Na tento film som nečakal, pretože ma nezaujala ani knižná predloha. Fantasy srdce sa ale ozvalo aj vo mne, a tak som sa pokúsil skuknúť tento film napriek neznalosti knižnej predlohy. Očakávania som strhol o nutnú úroveň a počkal na fantasiovejšiu atmosféru (rozumej - večer), aby som sa nepristihol, že počas sledovania som stihol prejsť 10 kôl Angry Birds. 
  Ako sa dej rozbiehal, stále ma nahlodával pocit, že tam niečo nie je v poriadku. Jeremy Irons ma držal stále v očakávaní, že sa to konečne nejako začne kľudne rozmotávať, no keď sa veci nečakane zvrtli (no spoiler), mladý Eragon navštívil Vardenov, vytrieskal bubákov a John Malkovich sa nakoniec postavil z kresla. Nič sa dokopy nevysvetlilo, mnoho vecí (ale fakt, že mnoho) ostalo otvorených, priam by si to pýtalo pokračovanie. S úspechom, ktorý však bol nanajvýš vlažný, sa ho však (najpravdepodobnejšie chválabohu) nedočkáme. knihy : filmy => 1:0
item_title: Eragon
item_directors: Stefen Fangmeier
item_screenwriters: Peter Buchman
item_cast: Ed Speleers Jeremy Irons Sienna Guillory Robert Carlyle John Malkovich Garrett Hedlund Alun Armstrong Christopher Egan Gary Lewis Djimon Hounsou Rachel Weisz Joss Stone Máté Haumann Julian Stone Martin Jarvis Caroline Chikezie Matt Devere Steve Speirs Spencer Wilding Tamsin Egerton